KNJIŽNICA METROPOLITANA: Bibliotheca cathedralis ecclesiae Zagrabiensis
Authors: Budin M. Edith Branka Branka 
Published: August 2023

AbstractThe Metropolitana Library (ML) with its valuables has often been mentioned and presented throughout the 19th and 20th century. We should mention a special public presentation of the Library in celebration of the 900th anniversary of the Zagreb Archbishopy in 1993/1994. Practically all the cathedrals had, and still have, bishopy libraries, which often hold very rare and valuble books in their collections (eg. in Đakovo, Trogir, or the library of the Greek Catholic Bishopy in Križevci). The aim of this article is to present to the Slovene cultural circles a historic overview of the history of the ML (Library of the Zagreb Archbishopy) and the important personalities having credit for the development of the Library. The most valuable manuscripts of the Library’s written treasures are presented and the thematic division of the library collection is laid out. Valvasor’s library and the graphic collection are also presented.PovzetekMetropolitana, knjižnica Zagrebške nadškofije, je najstarejša cerkvena knjižnica na Hrvaškem. Ustanovljena je bila med 1093. in 1094. letom, v času, ko je v Zagreb prišel za škofa Čeh, imenovan Duh. Pravi razcvet doživi MK v 17. st., v času škofa Aleksandra Ignacija Mikulića (1688-1694), ki je poskrbel za restavriranje knjig in 1692. leta naročil gradnjo stavbe Metropolitane. Zagotovil je finančna sredstva za vzdrževanje knjižnice in občutno povečal zbirko z nakupom pomembne knjižnice slovenskega polihistorja in barona Janeza Vajkarda Valvasorja. Škof S. Seliščević je 1695. leta izdal Konstitucije, prva pravila za knjižnico. Škof M. Vrhovac je nabavljal literaturo v vseh večjih tiskarskih centrih zahodne Evrope. Nadškof in kardinal J. Haulik je 1846. leta KM odprl za zagrebško kulturno javnost. V potresu 1880. leta je bila stavba knjižnice poškodovana, zato so knjige prenesli na drugo lokacijo na Kapitolu.Leta 1916. je bilo po dogovoru med Zagrebško nadškofijo in Kraljevo univerzitetno knjižnico (NSK) sklenjeno, da se MK preseli na Marulićev trg, lastnik knjižnice pa ostane Zagrebška nadškofija. S selitvijo NSK v novo stavbo 1996. leta je bil sklenjen nov dogovor med Hrvaškim državnim arhivom in Zagrebško nadškofijo, po katerem KM še naprej ostane na Marulićevom trgu 21, v stavbi današnjega Hrvaškega državnega arhiva.V svoji zbirki hrani: 150 rokopisov iz 11.–16. st. (zelo redki rokopisi, svetovne raritete); 50 rokopisov iz 17.-19. st., ki so metropolitanska redkost; 300 rokopisov: prigodnic, pisem in posvetil; 253 inkunabul, okoli 1500 zvezkov iz 16. st.; okoli 2200 zvezkov iz 17. st; 7500 starih hrvaških knjig - “Croatica«; malo, vendar pomembno zbirko 40 atlasov in 94 zemljevidov; Miscellanea - okoli 1750 zvezkov; šematizmov - okoli 1800 zvezkov; Valvazorjevo knjižnico s 1530 zvezki, ki imajo Valvasorjev ekslibris in 7300 grafičnih listov. Skupno hranijo: 31000 signatur, to je več kot 60000 zvezkov.Gradivo izvira iz različnih dežel in je napisano v latinščini, nemščini, italijanščini, francoščini, madžarščini, grščini, hrvaščini in v drugih jezikih. V glavnem so rokopisi napisani v gotici in latinici, nekaj rokopisov je v drugih pisavah: karolini, glagolici (2 rokopisa v celoti) in beneventani (rokopis iz 11. stoletja). Ne glede na to, da je Metropolitana cerkvena knjižnica, v njej lahko beremo, poleg teoloških del, literaturo iz skoraj vseh področij znanosti, kulture, tehnike in umetnosti.Zbirka knjižnice nam omogoča spoznati različne miniaturistične šole, pogled na različne vrste opreme knjig in vezav: les, koža, žamet, kovina, marmoriran papir ali karton. S proučevanjem gradiv se lahko seznanimo s hrvaško in svetovno zgodovino, zgodovino tiskarstva ter lahko pogledamo mnoga znamenita in redka dela svetovnih založnikov. Lahko rečemo: “Metropolitana je v celoti in s posameznimi raritetami dragocen biser v zakladnici hrvaške kulturne dediščine, kar dokazuje, da je bil hrvaški narod od nekdaj v koraku z evropsko kulturo”.(Prevedla: Tereza Poličnik-Čermelj)